**Aș vrea!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aș vrea!

...

Aș vrea să fiu eu steagul pe care hoții jură,

Jură credință țării, mama lor de hoți,

Să fiu eu vârful lăncii și când îi văd că fură,

Să-mi iau avânt de-acolo și să-i acuz pe toți!

...

Aș vrea să am puterea să-i controlez de bani,

Să-mi explice toți cum și-au făcut averea

Și dacă nu-mi pot spune, să am toată puterea

Să le-o iau eu toată, s-o-mpart pe la sărmani!

...

Aș vrea să fiu acela ce-i judecă pe toți,

Pe cei ce ne-au furat atât amar de ani,

Pe cei ce ne-au mințit doar ca să facă bani,

Să-i bag la pușcărie, mama lor de hoți!

....

Aș vrea să fiu cel care va trezi mânia

Acest neam ce doarme, lăsându-se prostit,

Să-i fugărim cu parii pe cei ce ne-au mințit,

Să simtă că poporul iubește România!